
ДОГОВОР 
ЗА ВЪЗЛАГАНЕ НА ОБЩЕСТВЕНА ПОРЪЧКА ЗА ДОСТАВКА
№ 21

Днес, 26.11.2020 г., в град Бургас, на основание чл. 194, ал.1 от ЗОП и след проведена  процедура по реда на чл.20, ал.3, т.2, във връзка с чл.187 от ЗОП „Доставка чрез закупуване на препарати за растителна защита, подобрители за почва, торове и др. за нуждите на ТП „ДГС – Бургас”, и резултатите от протокол от работа на комисията, назначена със Заповед № 10-197/26.10.2020 г. на Директора на ТП „ДГС – Бургас”, между:

	1. ТП „ДГС – БУРГАС” към „ЮИДП” ДП - Сливен, ЕИК: 2016176540031, със седалище и адрес на управление: гр. Бургас, ул.”Цар Иван Шишман” № 8, ет. 2, представлявано от инж. КИРИЛ ЦВЯТКОВ ПЕТКОВ в качеството му на директор и  гл. счетоводител КРАСИМИРА ЗЛАТИНОВА, наричано за краткост ВЪЗЛОЖИТЕЛ, от една страна, наричано  по-долу „ВЪЗЛОЖИТЕЛ",
и
	2. ”НИТРОФЕРТ ЕООД”, със седалище и адрес на управление: ГР. София, ул. Николай Хайтов № 34, ет. 1, телефон 088*****32, ел. поща: la*****@*********.bg, ЕИК 203644479, представлявано от АЛЕКСАНДЪР ЛАЗАРОВ, наричан в текста ИЗПЪЛНИТЕЛ от друга страна, се сключи настоящият договор, с което страните се споразумяха за следното: 

ПРЕДМЕТ НА ДОГОВОРА
[bookmark: _Ref214678122]Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва срещу заплащане периодични доставки на препарати за растителна защита, подобрители за почва, торове и др. за нуждите на ТП „ДГС Бургас”, с прогнозни видове и количества съгласно техническа спецификация.
Чл. 2. Възложителят си запазва правото при нужда да заявява различни от посочените в техническата спецификация препарати за растителна защита, подобрители за почва, торове и др. като вид и количества в рамките на общата стойност по договора.
Чл. 3. Възложителят прави заявки за доставка на съответните артикули периодично и в количество според необходимостта си, без да се ангажира с цялостното изчерпване на посочените прогнозни количества.

ЦЕНА НА ДОГОВОРА. НАЧИН НА ПЛАЩАНЕ
Чл. 4. (1) Общата стойност на договора е 1730 (хиляда седемстотин и тридесет) лева без ДДС, като Възложителят няма задължение за цялостното ѝ усвояване. Това е максимална стойност, при достигането на която договорът се счита за прекратен, дори да не е изтекъл срокът, за който е сключен.
(2) Единичните цените на отделните видове продукти са съгласно ценовото предложение на изпълнителя, което е неразделна част от настоящия договор. 
(3) Договорените цени са окончателни и не подлежат на актуализация за срока на действие на Договора.
Чл. 5. Възложителят прави заявки за доставка на съответните препарати на единични цени, посочени съгласно ценовата оферта на Изпълнителя.
Чл. 6. Стойността на договора включва всички разходи на Изпълнителя за изпълнението на поръчката, включително: транспорт, разтоварване, опаковка, такси и други.
Чл. 7. Възложителят заплаща цената след всяка извършена доставка по банков път,  15 (петнадесет) работни дни след представяне на издадена от Изпълнителя фактура.
Чл. 8. (1) Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ: 
Банка:	[УНИКРЕДИТ БУЛБАНК АД]
BIC:	[UNCRBGSF]
IBAN:	[BG7UNCR************07].
(2) Изпълнителят е длъжен да уведомява писмено Възложителя за всички последващи промени по ал. 1 в срок от 2 (два) дни, считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.

СРОКОВЕ И МЯСТО ЗА ИЗПЪЛНЕНИЕ
Чл. 9. Срокът за изпълнение на договора е дванадесет месеца  или до изчерпване на финансовия ресурс и започва да тече от датата на неговото подписване. 
Чл. 10. (1) Възложителят ще изпраща до изпълнителя писмена заявка с посочени конкретни видове и брой продукти, които желае да му бъдат доставени, а изпълнителят е длъжен да изпълни заявката в срок до 5 работни дни от получаването й.
Чл. 11. Място за изпълнение на поръчката  е административната сграда на ТП „ДГС Бургас”, с адрес: гр. Бургас, ул. „Цар Иван Шишман” № 8.

ГАРАНЦИЯ ЗА ИЗПЪЛНЕНИЕ
Чл. 12. При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5 % (пет на сто) от Стойността на Договора без ДДС, а именно 86,50 (осемдесет и шест лв. и петдесет ст.) лева - „Гаранцията за изпълнение“, която служи за обезпечаване на изпълнението на Договора.
Чл. 13.  Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ: 
Банка:ЦКБ АД БУРГАС
BIC: CECBBGSF
IBAN:	BG88 CECB ************ 00.
Чл. 14. (1) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:
1. да бъде безусловна и неотменяема банкова гаранция, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;
2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова. 
(2) Банковите разходи по откриването и поддържането на Гаранцията за изпълнение във формата на банкова гаранция, са за сметка на ИЗПЪЛНИТЕЛЯ.
Чл. 15. (1) Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, която трябва да отговаря на следните изисквания:
1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;
2. да бъде със срок на валидност за целия срок на действие на Договора плюс 30 (тридесет) дни след прекратяването на Договора. 
(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ. 
Чл. 16. (1) ВЪЗЛОЖИТЕЛЯТ освобождава Гаранцията за изпълнение в срок до 15 (петнадесет) дни след прекратяването на Договора и окончателно приемане на Услугите в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.
(2) Освобождаването на Гаранцията за изпълнение се извършва, както следва:
1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ; 
2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;
3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ.
(3) Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.
	
Чл. 17. ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение. 
Чл. 18. ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:
1. ако ИЗПЪЛНИТЕЛЯТ не започне работа по изпълнение на Договора в срок до 3 (три) дни след Датата на влизане в сила и ВЪЗЛОЖИТЕЛЯТ развали Договора на това основание; 
2. при пълно неизпълнение в т.ч. когато Услугите не отговарят на изискванията на ВЪЗЛОЖИТЕЛЯ и разваляне на Договора от страна на ВЪЗЛОЖИТЕЛЯ на това основание; 
3. при прекратяване на дейността на ИЗПЪЛНИТЕЛЯ или при обявяването му в несъстоятелност.
Чл. 19. Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.
Чл. 20. ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

ПРАВА И ЗАДЪЛЖЕНИЯ НА СТРАНИТЕ
Чл. 21. ИЗПЪЛНИТЕЛЯТ има право:	
1. да получи възнаграждение в размера, сроковете и при условията по чл. [4-8] от договора;
2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора; 
[bookmark: _DV_M80]
Чл. 22. ИЗПЪЛНИТЕЛЯТ се задължава:
[bookmark: _DV_M81]1. да предостави Доставките и да изпълнява задълженията си по този Договор в уговорените срокове и качествено, в съответствие с Приложенията и Техническата спецификация;
2. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им; 
[bookmark: _DV_M82]3. Да доставя нови и оригинални продукти.
4. При констатиране на видими фабрични дефекти на продуктите в момента на доставката да извърши за своя сметка замяната им с такива със същото или по-добро качество в срок от максимум 5 (пет) работни дни.
5. Да издава фактура за сума, съответстваща на стойността на доставеното количество продукти по съответната заявка.
6. Да не предоставя документи и информация на трети лица свързана с изпълнение на договора, както и да не използва информация, станала му известна при изпълнение на задълженията му по същия.
7. Да не възпрепятства контрола по изпълнение на договора и предоставя на ВЪЗЛОЖИТЕЛЯ информация, необходима за осъществяването му;
[bookmark: _MON_1356423493][bookmark: _MON_1356423603][bookmark: _MON_1388561070][bookmark: _MON_1388561981][bookmark: _MON_1388561988][bookmark: _MON_1388561999][bookmark: _MON_1398063230][bookmark: _MON_1415657023][bookmark: _MON_1415657113][bookmark: _MON_1415657560][bookmark: _MON_1420354019][bookmark: _MON_1420354064][bookmark: _MON_1420354178][bookmark: _MON_1420354196][bookmark: _MON_1420355038][bookmark: _MON_1420355048][bookmark: _MON_1420355055][bookmark: _MON_1420355068][bookmark: _MON_1420355169][bookmark: _MON_1420355189]
Общи права и задължения на ВЪЗЛОЖИТЕЛЯ
Чл. 23.  ВЪЗЛОЖИТЕЛЯТ има право:
[bookmark: _DV_M94]1. да изисква и да получи Доставките в уговорения срок, количество и качество, съгласно Техническата спецификация на обществената поръчка;
2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;
3. Да прави рекламации при установяване на недостатъци в доставените продукти.
4. Когато изпълнителят се е отклонил от изискванията за доставка по настоящия договор, да откаже приемането на част или цялото количество продукти, както и да откаже да заплати съответното възнаграждение, докато изпълнителят не изпълни своите задължения съгласно договора.
5. Когато недостатъците на доставените продукти са съществени, Възложителят има право да задължи Изпълнителя да достави качествени стоки в срок от максимум 5 (пет) работни дни за сметка на Изпълнителя.

[bookmark: _DV_M96][bookmark: _DV_M97][bookmark: _DV_M98][bookmark: _DV_M99]Чл. 24 ВЪЗЛОЖИТЕЛЯТ се задължава:
[bookmark: _DV_M100]1. да приеме изпълнението на доставките, когато отговаря на договореното, по реда и при условията на този Договор;
2. да заплати на ИЗПЪЛНИТЕЛЯ Цената в размера, по реда и при условията, предвидени в този Договор;
[bookmark: _DV_M101][bookmark: _DV_M102]3. Да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.
4. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;

ПРЕДАВАНЕ И ПРИЕМАНЕ НА ИЗПЪЛНЕНИЕТО
Чл. 25. (1)  Приемането на изпълнението на доставките се извършва с приемно-предавателен протокол и/или фактура, съдържащи, точните видове и количества на доставените по съответната заявка продукти.

РЕКЛАМАЦИИ
Чл. 26. (1) Рекламациите за количество и качество се предявяват от Възложителя или от негов упълномощен представител на Изпълнителя.
(2) Рекламации за липси, могат да се правят в момента на приемане и предаване на доставката и най-късно в срок от 5 /пет/ работни дни от нейното получаване. Констатирането на липсата се удостоверява с протокол, съставен от комисия. 
(3) Изпълнителят в срок от 5 работни дни от подаване на сигнал за рекламация допълва количеството на доставката и/или подменя некачествените продукти с качествени за своя сметка. 
(4) Рекламации относно дефекти и лошо качество на продуктите могат да се правят от Възложителя в срок от 5 /пет/ работни дни от датата на узнаване на дефекта.


ПРЕКРАТЯВАНЕ НА ДОГОВОРА
Чл. 27. (1) Този Договор се прекратява:
1.1. с изтичане на Срока на Договора или с достигане на максимално допустимата Стойност на Договора;
1.2. с изпълнението на всички задължения на Страните по него; 
1.3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 5 (пет) дни от настъпване на невъзможността и да представи доказателства; 
1.4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;
1.5. при условията по чл. 5, ал. 1, т. 3 от ЗИФОДРЮПДРСЛ.
1.6. ИЗПЪЛНИТЕЛЯТ забави  изпълнението на услугата с повече от 20/двадесет/  работни дни след договорените срокове.
(2). Договорът може да бъде прекратен:
2.1. по взаимно съгласие на Страните, изразено в писмена форма;
2.2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.
(3). Във всички случаи на прекратяване на Договора, освен при прекратяване на юридическо лице – Страна по Договора без правоприемство:
3.1. ВЪЗЛОЖИТЕЛЯТ дължи на  ИЗПЪЛНИТЕЛЯТ  възнаграждение за извършена работа.
3.2. ИЗПЪЛНИТЕЛЯТ се задължава:
а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ; 
(4). При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги и Доставки.
(5).При  форсмажорни  обстоятелства, изпълнението  на договора  се  отлага  с  времето  на  действие  на форсмажорните обстоятелства, но за  не повече  от 30 /тридесет/ дни, освен ако  междувременно не се постигне друго споразумение между страните.

ЗАКЛЮЧИТЕЛНИ УСЛОВИЯ
чл. 28. За неуредените в този Договор въпроси се прилагат разпоредбите на действащото европейско и българско законодателство 
чл.29. Всички възникнали спорове между страните се решават по взаимно споразумение, чрез двустранно подписан анекс или  споразумение, при  невъзможност – по съдебен ред, пред компетентния български съд.
чл. 30. Този Договор се сключва на български език.Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за ИЗПЪЛНИТЕЛЯ са за сметка на ИЗПЪЛНИТЕЛЯ. 
чл. 31. Неразделна част от настоящият договор са:
1. Техническа спецификация;
2. Приложение № 3 – Ценово предложение на ИЗПЪЛНИТЕЛЯ; 
3. Приложение № 2 – Техническо предложение за изпълнение на поръчката;
4. Гаранция за изпълнение;
5. Удостоверение, издадено от органите на Изпълнителна агенция „Главна инспекция по труда“.
6. Свидетелство за съдимост.
7. Удостоверение от НАП, за липса на задължения към държавата и към община.

Настоящият договор се състави и подписа в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.


ВЪЗЛОЖИТЕЛ:                                                                 ИЗПЪЛНИТЕЛ:
НАЛИЦЕ Е  ПОЛОЖЕН ПОДПИС                                                                             НАЛИЦЕ Е  ПОЛОЖЕН ПОДПИС
ЗАЛИЧЕН НА ОСН. ЧЛ. 4, Т. 1 ОТ РЕГЛАМЕНТ ЕС 2016/679                    ЗАЛИЧЕН НА ОСН. ЧЛ. 4, Т. 1 ОТ РЕГЛАМЕНТ ЕС 2016/679
 1. _______________  				       	           1. ___________________
(Директор ТП „ДГС – Бургас                                 (Управител ”НИТРОФЕРТ ЕООД”
       инж.Кирил Петков)                                                    Александър Лазаров)


НАЛИЦЕ Е  ПОЛОЖЕН ПОДПИС
ЗАЛИЧЕН НА ОСН. ЧЛ. 4, Т. 1 ОТ РЕГЛАМЕНТ ЕС 2016/679
 2. _______________
 (Гл. счетоводител– К. Златинова)

